Шак

Шак (, Комнинадес; до 1927 г. Σιάκι, Сјаки, ) — село во Нестрамско, Егејска Македонија, денес во општината Нестрам во областа Западна Македонија, Грција. Населението брои 74 жители (2021).

 Географија 
Селото се наоѓа на 25 км западно од градот Костур, во подножјето на планината Алевица по која оди границата со Албанија. На север Шак се граничи со Брачани, на југ со Ревани, на исток со Долно Папратско и Горно Папратско, а на запад со Пончара. До 1923 г. селото било сочинето од следниве маала: Ватан (Vatan/i), Горно Маало (Mëhalla e Lartme), Долно Маало (Mëhalla Poshtme) и Коч-маало (Mëhalla Koçillerë).

 Историја 
 Во Отоманското Царство 
Ова место порано било македонско, што се гледа од повеќе топоними во селото, но во даден период мештаните се истиснати и/или претопени од Албанци. Се смета дека името потекнува од албанското Shën Jak (Шен Јак), т.е. Свети Јаков, кое постепено се слеало во Шак. Може да се претпостави дека „Св. Јаков“ била црква или друг вид на христијанско свето место пред албанизацијата на селото.

Во селото има зачувана куќа од 1880 г.

На крајот на XIX век Шак било албанско муслиманско село. Според статистиката на Васил К’нчов („Македонија. Етнографија и статистика“) во 1900 Шак имал 550 жители Арнаути муслимани.

На Етнографската карта на Битолскиот Вилает од 1901 г. Шак е претставен како чисто „турско“ село во Костурската каза на Горичкиот санџак со 80 куќи. Истовремено Шак е означен како чисто албанско муслиманско село во Горичката каза на Горичкиот санџак со 20 куќи.

Во 1902 г. изедникот Зулфо од Шак е убиен од ВМОРО во Косинец.

За време на Илинденското востание селото испратило башибозук кој ги палел и пљачкосувал соседните македонски села.

Грчка статистика од 1905 г. го претставува селото како „турско“ со 600 жители.Mapping Migration in Kastoria, Macedonia. Komminades. Во тоа време муслиманското население неретко се нарекувало „турско“ без оглед на етничката припадност.

На етничката карта на Костурското братство за 1912 г. Шакъ се води како албанско село.

Пред 1923 г. во селото живееле следниве семејства: Бекирановци (Beqiranj), Чековци (Cekaj), Доколовци (Dokollarë), Хоџовци (Hoxhanj), Јаевци (Jajai), Карамановци (Karamanë), Лупачевци (Llupaçe), Маледевци (Maledhi), Менгеровци (Mangerrë), Манлиневци (Manllinj), Муладилетовци (Mulladilet), Наковци (Nako/t), Ќуланевци (Qylanet), Шејлевци (Shejlerë), Топалевци (Topalli), Џаџолиновци (Xhaxhollinjtë), Џуровци (Xhurre) и Џуралиновци (Xhurrallinj).

 Во Грција 
За време на Балканските војни селото било окупирано од грчка војска и во 1913 г. влегло во состав на Грција согласно Букурешкиот договор. Таа година населението броело 632 жители, кои во 1920 г. се зголемиле на 690.. Во 1924 г. жителите на Шак се иселени во Албанија, а на нивно место се доведени грчки доселеници од Турција, кои во 1928 г. броеле 244 лица или според други податоци 67 семејства сочинети од 266 лица.

Во 1926 г. селото е преименувано во Комнинадес.

Во 1932 г. на местото на џамијата е изградена црквата „Рождество на пресв. Богородица“.

За време на Граѓанската војна жителите на селото пребегале во посигурни села. 27 деца се изнесени од државата како деца бегалци.Mapping Migration in Kastoria, Macedonia. Komminades. По нормализирањето на состојбата бројот на жители опаднал бидејќи многу жители се преселиле во напуштените македонски села чија земја е поплодна.

 Албански топоними во Шак пред иселувањето во 1923 г.Информатори: Риза Шериф Манлиу, 75-годишен, неписмен земјоделец, Риза Емин Топали, 72-годишен, неписмен земјоделец, и Муслим Џафер Џури, 80-годишен, неписмен земјоделец — тројцата од Шак, иселени во 1923 г., на 7 август 1976 г. жители на Бичкани, Лушње. Име  Македонски  Опис Baçeludhe/ja   ниви на Ј Borovë  Борово  ниви на И Bubullimë/a   планински врв на З Çairi i Kovaçe   пасиште на С Sallatat   ниви на Ј Çiflig/u   ниви в полето на З Derven/i  Дервент  ниви на И Dubkat    ниви на планината на И Dushqet   месност со дабови, лески и костени на З Fushë/a  Поле  ниви на ЈЗ Fusha e Shagut  Шачко Поле  поле на Ј Garagaçe/a   ниви на ЈЗ Guri i Grihërave   големи камења на планината  Guri i Mushkës   карпа на С на која муле оставило траги од неговите потковици Gur i Prerë   карпа на И Grykat   ниви во дол во полето на И Hija e Zezë   планинска шума од рабови и лески на И Humbat   ниви на С Jazi i Mullirit   мелница близу до центарот Karagaç/i   поле на С Klishë/a  Црква  урнатини од црква на З Koblice  Коблица  ниви во полето на З Kodra e Hasan Lalës   рид на С Kodra e Shqipjes   рид на С Kodrat e Ponçarës  Пончарски Ридови  ридесто поле на З Kopaçt  Копачи  ниви на З Koria e Koçillare   шума на И Koria e Madhe  Голема Корија  шумички и ридови на Ј Koria e Mallinje   шумичка на И Koria e Mintanit (Mitanit)   шумичка на И Korroshytkat  Корошитка  ниви, шума и ридови на И Kostakicë/a  Костакица  ниви и пасиште на И Krenopole  Кленополе  ниви на Ј Kroi i Pift (Piut)   чешма на И Kroi i Shabanicës  Чешма на Шабаница  чешма со студена вода на И Kroi i Yzbashit  Чешма на Јабаш  чешма на С Kroi i Xha Muharremit  Чешма на Џа Мухарем  чешма на С Kroi i Xhovecit  Чешма на Џовец  чешма на И Kroi i Xhurrave  Чешма на Џуровци  чешма близу до центарот Lëm i Mërizit   поле со ан на И Lëmënjtë   гумно во центарот Lëndina e Mullirit   ледина на Ј Lëndina e Vreshtave  Врештава  ледина на И Lisi   ниви со повеќевековен даб на З Luadh i Madh   пасиште на С Luadh i Ndrios   пасиште на С Lum i Shagut  Шачка Река  река што минува низ селото Mal i Shagut  Шачка Планина  планина над селото на Ј Mburim i Ftohtë   извор со студена вода на Ј Mburim i Koblicës  Коблица  извор на Ј Mburim i Kories Mitanit   извор на И Mburim i Luadhit Ndrios   извор на С Mëriz i Zi  Црн Ан  ан на С Mitromer/i  Митромер  дабова шума на СИ Mulliri Llupaçit   мелница на З Mulliri i Math   мелница на Ј Mulliri i Mullait   мелница на Ј Mytromer/i  Митромер  планинска падина на И Orman/i  Орман  поле на СЗ Padinia  Падина  ридеста месност на З Pançovicë/a  Панчовица  пасиште на С Pandalicë/a  Пандалица  ниви на И Përroi i Çifligut  Чифлички Порој  поројница на Ј Përroi i Fellë   длабока поројница во полето на И Plepat e Pepift (Pepiut)   големи тополи на Ј Pyll i Tellogut    дабова и лескова шума на С Qaf’ e Plepit   клисура која го двои Шак од с. Трстика Selishtë/a   ниви на З Sten’ e Bufit   голема пештера во карпа на С Shabanicë/a  Шабаница  ниви на И Sharvoleskë/a  Шарволеска  ниви на З Topollovë/a  Тополова  дабови шуми на И Vakëf/i  Вакъф   рид на И со шума од дабови, ели и лески, сопственост на селската џамија Varre të Mëdha   селските гробишта на И Xhamia Buzë lumit  Крајречна Џамија  урнатини од џамија Xhamia e Fshatit  Селска Џамија  џамија близу до центарот

 + Месности во Шак преименувани со службен указ на 5 мај 1969 г. Име  Грчки  Ново име  Грчки  Опис Ликтомал  Λικταμὰλ  Плая  Πλαγιὰ  месност ЈИ од Шак Мухтар Орман  Μουχτὰρ Ὀρμάν  Дасаки  Δασάκι  

 Население 

 Наводи 

Категорија:Нестрам